Baebele e na le dipego di le dintsi tse di bontshang gore Jehofa o akanyetsa batlhanka ba gagwe. Ka sekai, bona kafa Jehofa a ileng a thusa Samuele yo mmotlana go bolelela Moperesiti yo Mogolo e bong Eli molaetsa wa katlholo; o o kwadilweng mo 1 Samuele 3:1-18. Molao wa ga Jehofa o ne o laela bana gore ba tlotle bagolo, segolobogolo kgosana. (Ekes. 22:28; Lefi. 19:32) Ka jalo, go ne go ka se nne motlhofo gore Samuele a bolelele Eli molaetsa wa ga Jehofa wa katlholo. Tota e bile, Baebele ya re Samuele “o ne a boifa go bolelela Eli kaga [ponatshegelo] eo.” Le fa go ntse jalo, Modimo o ile a dira gore Eli a lemoge gore ke ene a bitsang Samuele. Ka jalo, Eli o ne a raya Samuele a re a mmolelele sengwe le sengwe. Ka jalo, Samuele o ne “a mmolelela mafoko otlhe” e bile molaetsa oo o ne o tshwana le o a neng a o utlwile pelenyana. (1 Sam. 2:27-36) Pego eno e bontsha gore Jehofa o botlhale e bile o akanyetsa batho. w18.09 23 ¶2; 24 ¶4-5